《鹧鸪天 壬申春夜梦中作五首 其一》
明代·叶小鸾

一卷楞严一炷香。蒲团为伴世相忘。三山碧水魂非远，半枕清风梦引长。

依曲径，傍回廊。竹篱茅舍尽风光。空怜燕子归来去，何事营巢日日忙。

作者简介：叶小鸾（1616～1632） 明末才女。字琼章，一字瑶期，吴江（今属江苏苏州）人，文学家叶绍袁、沈宜修幼女。貌姣好，工诗，善围棋及琴，又能画，绘山水及落花飞碟，皆有韵致，将嫁而卒，有集名《返生香》。